
Rezumat 


Creştinismul reprezintă una din cele trei mari religii monoteiste ale lumii ca număr de 
aderenţi, aflându-se cu mult înaintea iudaismului și islamului, născându-se, istoricește vorbind, în 
prima jumătate a secolului I, când un mic grup de evrei palestinieni l-au identificat pe Mesia cu 
nimeni altul decât Isus Hristos din Nazaret. 

De-a lungul a două milenii de existenţă, creştinismul a evoluat şi s-a extins în lume pe 
spații largi fiind, totodată, însoțit de stări de tensiune, crize, războaie religioase, schisme şi 


conflicte de natură teologică, fapt ce a avut drept consecință apariția mai multor biserici distincte. 


Cuvinte cheie: ortodoxia rusă, politică, evanghelie 


INTELLIGENCE INFO, Volumul 1, Numărul 1, Septembrie 2022, pp. 80-92 

ISSN 2821 - 8159, ISSN — L 2821 - 8159 

URL: https://www.intelligenceinfo.org/ortodoxia-rusa-intre-politica-si-evanghelie/ 

O 2022 Stan Petrescu. Responsabilitatea conţinutului, interpretărilor și opiniilor exprimate revine 
exclusiv autorilor. 


ORTODOXIA RUSĂ ÎNTRE POLITICĂ ȘI EVANGHELIE 


Creştinismul reprezintă una din cele trei mari religii monoteiste ale lumii ca număr de 
aderenţi, aflându-se cu mult înaintea iudaismului și islamului, născându-se, istoricește vorbind, în 
prima jumătate a secolului I, când un mic grup de evrei palestinieni l-au identificat pe Mesia cu 
nimeni altul decât Isus Hristos din Nazaret. 

De-a lungul a două milenii de existenţă, creştinismul a evoluat și s-a extins în lume pe 
spații largi fiind, totodată, însoțit de stări de tensiune, crize, războaie religioase, schisme şi 
conflicte de natură teologică, fapt ce a avut drept consecință apariția mai multor biserici distincte. 

Biserica Ortodoxă Răsăriteană, Biserica Romano-Catolică şi bisericile protestante 
reprezintă principalele ramuri ale lumii creştine. Evul Mediu cunoaşte o evoluție şi o dezvoltare 
destul de serioasă a acestora ca urmare unui misionarism activ, mai ales în perioada marilor 
călătorii geografice, când creștinismul se întinde pe zone largi ale Planetei şi include sute de 
milioane de credincioşi. 

Pe baza unui grafic din anul 2010!, catolicii, protestanții şi ortodocşii constituie, la un loc, 
cea mai importantă masă de creștini, atingând un număr impresionant de 2,4 miliarde, din care 
catolici, circa un 1,l miliarde, protestanți, undeva la un miliard, iar ortodocşi, circa 300 milioane. 

La origini, cuvântul „creştin” a însemnat o etichetă lipită pe fruntea tuturor celor care 
urmau învățăturile lui Hristos în Imperiul Roman. Capul bisericii Creştine este Isus Hristos, 
biserica în sine devine o instituţie creştină, iar Biblia concentrează autoritatea doctrinală, căreia i 
se adaugă, în ortodoxie şi catolicism, Sfânta Tradiţie a Bisericii. 

După zece secole de despărţire, faptul de a fi ortodox sau catolic or protestant - în cadrul 
unei lumi a secolului XXI, în care un om din patru este chinez si trăieşte după morala lui 
Confucius, înseamnă că aparţine aceleiaşi familii, ceea ce nu trebuie demonstrat. Statutul de 
ortodox sau catolic nu mai are prea mare importanţa.? 

Problema care se pune azi în legătură cu biserica este dacă acestea are menirea de a 
interveni sau nu în domeniul politic. Fiind ancorată puternic în social, biserica are tot dreptul să-și 
exprime puncte de vedere, păreri cu privire la problemele cotidiene, să-şi manifeste opiniile 
referitor la unele orientări ale comunităților și unele decizii luate de către acestea. Totodată, există 


şi unele opinii contrare, și anume că, în principiu, biserica ar trebuie să se abțină de la a se amesteca 


"The Future of World Religions: Population Growth Projections, 2010-2050, document aflat pe adresa 
http://Avww.pewforum.org/2015/04/02/religious-projections-2010-2050/. 
2 Un interviu cu M. Malița si Jacques Barrat / www.lumeam.ro. 

în cele temporale, cele pământești şi să nu se abată de la cele sfinte, patristice, să nu se depărteze 
de la vocaţia sa spirituală, de cuvântul Evangheliei, să rămână în afara Politicului. 

În fața unui asemenea registru larg de poziţii, de păreri pro și contra, statutul ierarhilor 
bisericilor pare să fie unul nesigur, pentru că în anumite cazuri primesc aprecieri, în altele critici 
şi blam, în şi din afara afara comunităţilor de credincioşi, acuzaţi, fie de complicitate cu cele 
lumeşti, fie de laşitate, că nu au auzit mesajul expres al Evangheliei, trădând-o prin conduita lor 
ambiguă. lerarhii nu vor să gireze cu autoritatea lor morală acțiunile în favoarea justiţiei, dreptăţii, 
a adevărului şi a umanităţii, această implicare fiind interpretată drept un act de partizanat ce vine 
în contradicție cu misiunea pastorală, activitate prin care se propovăduieşte credinţa sau prin care 
se acordă asistenţă religioasă în anumite situații. 

Aceste reacţii şi contrareacții devin uneori mai determinate și instinctive, alteori sunt 
derulate cu echilibru, cu măsură, cea ce face ca relațiile dintre biserici şi politică să fie interpretate 
în mod diferit: sau la nivelul principiilor, sau la cel al contradictorialității, ambele niveluri 
depinzând de relația dintre Evanghelie și cultură, de esenţa creştinismului şi de rolul politic al 
bisericilor în societate. 

Sociologul francez Emile Durkheim a definit cultura ca „totalitatea căilor de gândire, 
sentimente şi acţiune care dau unui grup o unitate obiectivă şi simbolică”. Politica, (exercitarea 
puterii) şi Politicul (adică organizarea și funcționarea relațiilor într-un grup) fac parte din cultura 
astfel definită. De aceea, orice reflecţie asupra atitudinii bisericii față de politică face parte din 
contextul mai larg al relaţiei dintre Evanghelie şi cultură”. 

Ortodoxia, în general, se situează în relația „Evanghelie şi cultură” pe o poziţie dualistă, 
numită şi a celor „două regate”, bazată pe celebra frază a lui Isus, „Daţi Cezarului ce e al 
Cezarului şi lui Dumnezeu ce este al lui Dumnezeu “. Rabinica zicere (Matei 22/21) separă, în 
mod neechivoc, lumea culturii, fundamentată pe rațiune de drept, de domeniul spiritual al 
Evangheliei, guvernat de harul divin. Cele de ouă regate, al Cerului și al Pământului, depind atât 
unul cât şi celălalt de Dumnezeu. 

Cultura este temporală şi funcționează în conformitate cu reguli dialectice diferite față de 
cele metafizice ale Evangheliei, fiind guvernată în temeiul legilor naturale, sociale, tehnice şi 


politice. Evanghelia cuvântează mântuirea noastră, viaţa noastră interioară, se îngrijește de 


SApud Andre Grounelle. FR, Eglise et Politique, HTTP://ANDREGOUNELLE.FR/EGLISE/EGLISE-ET- 
POLITIQUE.PHP. 

salvarea sufletelor noastre, prin renunţarea la sine şi prin iubirea necondiționată a lui Dumnezeu şi 
a aproapelui. 

Prin urmare, creştinul aparține, deopotrivă, ambelor regate, nesuprapuse, iar în relaţiile 
sale private el acţionează în conformitate cu dragostea necenzurată față de Dumnezeu, așa cum îl 
îndeamnă Evanghelia. În schimb, în viaţa publică, profesională, creştinul respectă şi aplică legile 
lumii pământeşti, ale Cezarului. Evanghelia nu are menirea de a se amesteca în probleme culturale, 
sociale şi politice. 

Biserica Ortodoxă Rusă apare în prezent, ca fiind deosebit de activă în viaţa social, 
culturală şi politică a ortodocşilor care, canonic, depind de ea. Dar ceea ce pretinde şi susţine în 
mod categoric Biserica Rusă este aceea că a devenit apărătoarea drepturilor creştinilor ortodocşi 
de pretutindeni. Această lumească pretenţie își are originea în Sfânta Tradiţie a Bisericii al cărei 
cap este Marele Cneaz Vasili al II-lea, (1425-1462), autointitulat „Cap nu numai al Bisericii Ruse 
ci şi al Ortodoxiei adevărate, al întregii Creştinătăţi. Teutonii recunosc titlul de Țar (Cezar) în 
1473, astfel că Moscova ajunge „A Treia Romă “ şi că Țarul „seamănă cu toți oamenii, însă prin 
puterea Sa el se aseamănă lui Dumnezeu. EI e vicarul lui Dumnezeu, e Capul suprem al Statului 
şi Bisericii”. Imperiul Otoman, după războiul ruso-turc (1768-1744) recunoaște, prin Tratatul de 
la Kuciuc Kainargi, dreptul Rusei de a proteja creștinii ortodocși din Imperiu, dar şi demnitatea de 
„A Treia Romă” pe care Rusia şi-o arogase deja, această prerogativă fiind valabilă mai ales în 
Moldova şi Țara Românească. Austria câştigă Bucovina, ruptă din trupul Basarabiei. Față de aceste 
două provincii, Rusia va începe să pună în aplicare politica sa de deznaționalizare a românilor 
ortodocşi din Basarabia prin biserică, în timp ce populaţia românească spera permanent că va scăpa 
de influența rusească, speranță suprimată în anul 1812%, când partea orientală a Moldovei, 
Basarabia, va rămâne sub autoritatea țarilor și canonic sub Biserica Pravoslavnică rusă, până la 27 
martie 1918, când provincia se alipeşte Regatului României. S-a trecut, în mod brutal, la contopirea 
sufletelor româneşti cu marele imperiu de la răsărit, utilizându-se masiv instrumente politice cum 
ar fi administrația, cultura şi biserica, aceasta din urmă fiind mijlocul cel mai sigur de rusificare a 


Basarabiei. Faptul că biserica era instituţia care influenţează mai mult ca oricare alta într-o măsură 


4 Pacea de la Bucureşti din 1812 a fost un tratat de pace semnat pe 16/28 mai 1812, între Imperiul Rus și 
Imperiul Otoman, la încheierea războiului ruso-turc din 1806-1812. Prin acest tratat, Principatul Moldovei a fost redus 
la o zonă geografică care a inclus cea mai mare parte a Moldovei Occidentale, în timp ce partea orientală, atribuită 
Imperiului Rus, a devenit o provincie, denumită atunci Basarabia, a Imperiului țarist (succesiv krai în 1812, oblast în 
1828 apoi gubernie în 1871). Sursa: Wikipedia 

hotărâtoare sufletele credincioşilor săi, da rușilor garanția că tocmai ea, biserica, era mijlocul cel 
mai nimerit de care aceasta să se folosească în opera lor de rusificare, căci moldovenii, fiind în 
unanimitatea lor sub influenţa bisericii, trebuia să asculte de îndrumările ei. N-aveau decât să dea 
bisericii din Basarabia acea organizare şi acei conducători care s-o conducă cât mai repede spre 
rusificare pentru ca apoi să se facă coadă de topor, lucru ce au început a-l face.” Federaţia Rusă şi 
Biserica Pravoslavnică merg mână în mână și azi, bazându-se pe patriotismul şi naționalismul 
rusesc, fortificat de ortodoxie, pe drumul spaţiului canonic rusesc în încercarea de a-l consolida, 
controla şi gestiona. Comunismul și ortodoxia au făcut casă bună de-a lungul perioadei dictaturii 
sovietelor în marele proiect comunist de a elibera lumea de capitalismul occidental egoist. Aceste 
două ideologii revin în actualitate, rapid, mai ales după ce Vladimir Putin s-a botezat, reîntorcându- 
se, şi el, la tradiţie, declarându-se un altfel de protector al ortodocșilor, dar profund nemulțumit că 
România şi Bulgaria devin membre ale NATO și UE, iar occidentalii n-au avut bunul simţ să 
trateze cu el așa cum au făcut-o cu Stalin. 

Moscova, cu binecuvântarea „noilor țari”, se considera, tradițional, „A Treia Romă”, 
pornindu-se de la faptul că primele doua centre creştine s-au prăbuşit deja ca urmare a unor 
împrejurări istorice nefavorabile, astfel că ortodoxia rusă declară, în mod abuziv, că devine 
salvarea întregului spaţiu ortodox. Şi cum vom observa mai la vale, capii bisericii şi ai politicii 
Federației Ruse trec la măsuri, chiar dacă unele discursuri au nuanțe, vădit, ipocrite şi 
neoimperiale. 

Alexis al II-lea voia să ne convingă de faptul că „Biserica nu doreşte să impună orice reţetă 
politică și economică”, dar asta nu înseamnă că se poate „ține departe de ceea ce se întâmplă în 
Rusia.” În mai 1993, Patriarhul a înființat Congresul Mondial al Poporului rus care este „un forum 
public, neutru din punct de vedere politic”. La întâlnirile sale soborniceşti sunt invitaţi cei mai 
importanţi lideri politici.€ 

În anul 2005, în cadrul vizitei sale „pastorale” la Chișinău, Patriarhul Alexei a fost decorat 
de preşedintele Vladimir Voronin cu cea mai înaltă distincție a Republicii Moldova, apoi, în anul 


2008, l-a premiat, la rându-i, pe Vladimir Voronin, fostul general al KGB-ului rusesc pentru poziția 


s Pr. N.N.Topologeanu, Ocnele-Mari Vâlcea, Încercarea de a deznaţionaliza Basarabia prin Biserică, p.16. 

$ Semenoftf-Tian-Chansky Irene. L'Eglise orthodoxe russe, un facteur politique ă prendre au serieux ?. In: 
Politique  Gtrangere,nr.l - 2001 - 66*ann6e. pp. 139-155. Sursa: https://www.persee.fr/doc/polit 0032- 
342x_2001_num 66 _1_ 5050 

fermă a acestuia legată de încercările Bisericii Ortodoxe Române de a crea eparhii pe teritoriul R. 
Moldova. 

Patriarhul Kirill este urmașul lui Alexis al II-lea și reprezintă o faţă nouă a spațiului ortodox 
rus, „a cărui Biserică e în simfonie cu preşedintele Federaţiei Ruse, Vladimir V. Putin, „o minune 
dumnezeiască”, urmaşul împăraţilor Romei creştine şi protector panortodox””, gata oricând să se 
implice şi să-şi asume marile probleme politice nu doar ale Rusiei ci şi ale fostelor ţări sovietice 
care încă ţin de Patriarhia Moscovei. Aceasta din urmă este una dintre cele mai consecvente forțe 
dedicate salvării imperiului, având pretenția că din punct de vedere canonic teritoriul recunoscut 
al Patriarhiei Moscovei ar cuprinde în afara de Rusia, Ucraina, Belarus, Moldova, Țările Baltice, 
Azerbaidjanul, Kazahstanul, Asia Centrala şi comunităţile ortodoxe din întreaga lume. 

Patriarhul rus se comportă, pe zi ce trece, ca un lider politic de anvergură şi mai puţin 
preocupat de cele sfinte, referindu-se la unitatea popoarelor care au câştigat acum 20 de ani 
independenţa față de Moscova și, în acelaşi timp, fiind interesat, în vizitele din spaţiul Comunității 
Statelor Independente, de situaţia politică şi mersul guvernelor locale. Mai mult, el a dat sfaturi 
politicienilor, făcând referire la o „Sfântă Rusie Unită”. Capul BORuse dispune de o importantă 
influență politică, deoarece are dreptul de a propune modificări la proiectele de legi în curs de 
promovare în Duma de Stat:. 

În spaţiul public şi mediatic rus, apare frecvent vechea sintagmă „Ruskii Mir” (Lumea 
Rusă), mai ales atunci când se vorbeşte despre „noua ideologie” a lui Vladimir Putin, potrivit căreia 
„lumea rusă poate şi trebuie să-i unească pe toţi cei cărora le este drag cuvântul rus, cultura rusă, 
oriunde ar locui ei, în Rusia sau în afara hotarelor acesteia”. Această afirmație zugrăveşte, pe de 
o parte, realitatea spirituală a poporului rus menită să dea specificitate spaţiului geografic şi de 
civilizaţie slav, iar pe acest temei să se legitimizeze mesianismul celei de-A Treia Rome. Pe de 
altă parte, această „Ruskii Mir” a fost invocată de noul ţar de la Kremlin pentru a justifica anexarea 
Crimeii, în martie 2014 şi amestecul brutal în teritoriile ucrainene cu majoritari ruşi — Doneţk şi 


Lugansk. 


7 Viorel Roman, EUROPA CREȘTINĂ, România 2017: Articole, interviuri, opinii, Aufsătze, Interviews, 
Timişoara : Artpress, 2016, p.51. 

& Biserica Ortodoxă Rusă şi implicaţiile sale politice, http://geopolitics.ro/biserica-ortodoxa-rusa-si- 
implicatiile-sale-politice/. 

Înalţii oficiali de la Kiev, în lupta lor pentru obţinerea unei independenţe totale faţă de 
Moscova au început să atace pilonii „lumii ruse”: cultură, istorie (Rusia Kieviană a fost înlocuită 
cu statul Kievian), presa, școala și biserica rusă. 

Preşedintele Ucrainei, Petro Poroşenko, vorbind despre independenţa definitivă a ţării sale 
față de Moscova a afirmat că în acest proces „nu este vorba doar de religie, ci de geopolitică”, 
arătând, mai departe, că Moscova „vede în Biserica Ortodoxă Rusă unul dintre principalele sale 
instrumente de influență în Ucraina”. 

România Răsăriteană, oficial R. Moldova, are două mitropolii, cea a Basarabiei, care 
aparţine Patriarhiei Române şi cea a Moldovei, care ţine de cea a Moscovei. Această legătură cu 
spațiul canonic rus reprezintă una din explicațiile privind implicarea Moscovei în viaţa internă a 
statului. De exemplu, vizita Patriarhului Rusiei la Chişinău (10 octombrie 2018) a generat unele 
reacții acide, fiind considerată una de natură politică, cu atât mai mult cu cât vizita fost precedată 
de semnarea unui document al lui Vladimir Putin din care rezulta că „Moldova este parte din CSI, 
evident, este inclusă ca spaţiu de interes geopolitic al Uniunii." 

Însă mesajul Patriarului Kirill a fost unul şi mai tranşant, subliniindu-se simbioza dintre 
Evanghelie şi Politic: Biserica Rusă deține supremație în acest spaţiu, iar teritoriul basarabean 
va fi inclus în proiectele viitoare ce ţin de Rusia, atât la nivel politic cât şi „canonic. Şi Sfiinţia 
Sa, Kirill, mai adaugă faptul că „Trebuie să conştientizăm că Rusia, Ucraina, Bielorusia şi 
Moldova reprezintă o singură civilizaţie, la baza căreia se află aceeaşi credinţă ortodoxă.” 

Ce putem adăuga, în prelungirea celor declarate de către cea mai vizibilă faţă bisericească 
a Rusiei, că în planurile canonico-politice ale Mamei Rusii, R. Moldova nu va putea fi desprinsă 
de trupul Sfintei Rusii. 

Războiul ascuns ruso-român continuă, serviciile de informaţii devenind părțile beligerante 
ale confruntării, adică ale războiului informațional de peste Prut. România s-a transformat într-o 
țintă şi un obstacol greu de trecut, fiind în NATO şi UE, motiv pentru care ruşii şi-au construit un 
cap de pod amenințător pe spațiul dintre Prut şi Nistru — Transnistria. De aici şi fluviile de 
amenințări dinspre Moscova către Bucureşti. 


Aleksandru Dughin, autorul proiectului „Eurasia” și un apropiat al Țarului Putin, prezent 


deseori la Chişinău, afirmă tranşant că „Rusia are nevoie și de întreaga Românie, și de spaţiul 


” Ibidem. 
10 bidem. 

dintre Prut şi Nistru, pentru a-şi promova interesele vitale la Marea Neagră și în sudul Europei. 
Așa a fost, scrie el, două sute de ani în urmă şi de atunci nu s-a schimbat nimic. Basarabia să se 
reunească, în sfârşit, cu România, dar cu o condiţie: aceasta din urmă să se desprindă de UE și 
NATO și să adere la proiectul „Eurasia” sub comanda Rusiei. Rezultă că, România trebuie să facă 
la stânga împrejur, să părăsească spațiul euroatlantic şi să îmbrăţișeze panslavismul. 

Vizita Preafericitului Daniel la Moscova (2-5 decembrie 2017) nu a avut semnificaţii 
deosebite pentru ortodoxia română, dar cei doi Întâi Stătători, „au amintit situația bisericească 
dificilă din Ucraina și a subliniat unitatea episcopatului Bisericii Ortodoxe canonice din această 
țară, în pofida multor presiuni.!!” 

La 11 octombrie 2018 s-a emis un Tomos sinodal, de către Patriarhia Constantinopolului, 
prin care a fost recunoscut independenţa Bisericii Ortodoxe din Ucraina de către aceasta și 
comunitatea ortodoxă a celorlalte Biserici care include ţări precum România, Bulgaria, Serbia, 
Grecia şi Georgia. Această decizie sinodală a Patriarhului Ecumenic de la Constantinopol a creat 
o mare schism pe spaţiul ortodoxiei, ştirbind adânc din autoritatea Patriarhiei ruse. 

Ucraina schismatică a trunchiat teritoriul canonic pravoslavnic de zeci de milioane, din 
totalul de 150 milioane de adepţi, aparţinători Patriarhiei de la Moscova, existând trei biserici 
autocefale pe spaţiul canonic al Ucrainei: Biserica Ucraineană Autocefală, Biserica Ucraineană 
ținând de Patriarhia de la Kiev şi Biserica Ucraineană ţinând de Patriarhia de la Moscova (adică în 
subordinea lui Kirill). 

Patriarhia de la Kiev cu Filaret în frunte, fostul mitropolit de Kiev din cadrul Patriarhiei 
Rusiei, după declararea independenţei Ucrainei (1992), a provocat o schismă față de Moscova, 
după ce Patriarhia de acolo nu a fost de acord să confere statutul de autocefalie Bisericii Ortodoxe 
din Ucraina!?. 

Bartolomeu, patriarhul grec de la Constantinopol recunoaște, după 332 de ani de tutelă 
religioasă rusă în această ţară, autocefalia Bisericii Ucrainene, provocând indignarea Bisericii 
Ortodoxe Ruse, care rupe relaţiile cu Patriarhia Constantinopolului. Sinodul Bisericii Ortodoxe 


Romane a decis, în acest război religios, să recomande Patriarhiei Ecumenice de la Constantinopol 


!Vizita Patriarhului Daniel la Moscova 2-5 decembrie 2017 - cronologie şi rezultate, 
https://poruncaiubirii.agaton.ro/articol/2013/vizita-patriarhului-daniel-la-moscova-2-5-decembrie-201 7-cronologie- 
%C8%99i-rezultate 

12 https://stirileprotv.ro/special/ce-ar-fi-discutat-patriarhul-daniel-la-moscova-despre-ucraina-mesajul-lui- 
putin.html 


INTELLIGENCE INFO 


si Patriarhiei Moscovei să se ajungă la o soluție de împăcare, conform spiritului Bisericii Ortodoxe, 
aceasta fiind una sfântă, sobornicească şi apostolească, al cărei loc central îl ocupă promovarea 
unității creştinilor în lumea de astăzi. Gândirea Sinodului BOR corespunde gândirii tuturor 
bisericilor ortodoxe: Sinodul Bisericilor Ortodoxe din Creta, din 16-27 iunie 2016, precedat de 
întâlnirea dintre papa Francisc şi patriarhul Kirill, la Havana, la 12 februarie 2016 şi comunicatul 
lor comun privind „Relațiile reciproce dintre Biserici, problemele esenţiale ale fraților noştri şi 
perspectivele de dezvoltare a civilizației umane“, sunt cadrul în care poate fi soluţionat şi acest 
conflict. Declarația Papei şi a Patriarhului Moscovei, unică şi fără egal în ultimul mileniu, constată 
lapidar „Nu suntem concurenți, ci frați.“ Dacă asta îi uneşte pe catolici şi pe ortodocşi, cu atât mai 
mult ea este valabilă pentru descendenţii Fericitului Vladimir cel Mare şi Sfânt.! 

Conflictul ruso-ucrainean are şi o conotaţie religioasă, după criza din Strâmtoarea Kerci, 
din noiembrie 2018, când ruşii au sechestrat trei nave ucrainene si au arestat 24 de marinari, iar 
forțele de Securitate ucrainene, drept represalii, au percheziţionat trei biserici ortodoxe afiliate 
Patriarhatului Moscovei, precum si domiciluile preoților. 

Evanghelia şi politica Rusiei ne sugerează că, în egală măsură, ar putea să cântărească în 
starea de confruntarea pentru frontierele dintre Rusia şi Occident, dar poate avea şi influenţe 
nefaste pentru ucraineni din punct de vedere cultural, panortodoxia fiind divizată. Mișcarea 
autocefală din Ucraina se înscrie pe o relație cu ţările care încercă să-şi sporească independența 
geopolitică față de Moscova, ceea ce conduce la scăderea influenţei Rusiei în vecinătatea sa 
imediată. 

Să amintim politica Evangheliei în coloratura rusă după războiul din Georgia, când o 
mănăstire din Abhazia ce ţinea de Patriarhia Georgiei a trecut canonic de Moscova. Cazul 
Georgiei, subiect al unui vechi conflict îngheţat la Marea Neagră, ne prezintă un perfect studiu de 
caz prin care putem înţelege religia ca o armă de influenţă politică. Georgia este un caz special în 
ceea ce ţine de Biserica Ortodoxă. Aceasta a încercat, la rândul ei, obținerea autocefaliei, dar de 
fiecare dată BORusă a refuzat categoric, pretextând că orice biserică ortodoxă din spaţiul fost 


sovietic va rămâne sub jurisdicţia sa!*. 


15 https://www.academia.edu/2.../Viorel Roman Europa Creștină.pdf 
http://www.logossiagape.ro/.../12/viorel-roman-ucraina-si-ru.../ 
https://www.facebook.com/LOGOSsiAGAPE/ 

14 Ibidem Biserica Ortodoxă Rusă şi implicaţiile sale politice. 

Dincolo de frontierele Rusiei există dorinţa Moscovei de a cultiva legăturile sale istorice şi 
culturale cu alte state, de a deveni un partener internaţional credibil în mediul creat după războiul 
rece, de a reface puterea sa şi de a recâștiga influenţa în Europa şi în Balcani. Va fi întărită axa 
dintre Moscova și Belgrad în scopul regenerării politicii externe ruse, prin opoziția la acțiunea 
NATO în regiunea fostei Iugoslavii - vezi Kosovo, altarul ortodoxiei sârbești -, ceea ce 
demonstrează că Federația Rusă dispune de forța de a-şi spune cuvântul în zona ei de influență. 

Naționalismul sârb si cel rus, specifice ortodoxiei, rămân îngemănate strâns în arealul 
Europei de Est şi de Sud-Est. Sârbii şi ruşii naționaliști se definesc prin ortodoxism, au poziții 
comune de respingere faţă de islam ca și față de Bisericile Apusene. Biserica Ortodoxă Rusă este 
în măsură să ofere pentru viitor o cale de reuşită sigură creşterii rolului ei în plan extern. 

Spaţiul ortodoxiei, ca moştenire a Bizanțului, reprezintă un spaţiu cultural şi liturgic inert, 
lipsit de viaţă, decorativ, în care spiritul se stinge, devine steril, fiind mai putin compatibil cu cel 
Apusean, unde regulile de joc ale democrațiilor occidentale sunt diferite. lar lumea islamică a 
rămas încremenită în Evul Mediu timpuriu. Modernizarea şi secularizarea, ca produs al 
occidentalizării, s-a produs mai încet pe spaţiul ortodoxiei, influențând doar elitele minoritare ale 
societăţii. La fel de încet s-a produs secularizarea proceselor si instituţiilor, ca şi a spiritului si a 
culturii, această rămânere în urmă, însemnând un decalaj major între Est şi Vest. Anul 1989 a 
însemnat un val de schimbări rapide ale regimurilor politice agresiv — ateiste către unul democratic, 
în Europa de Est si de Sud-Est, făcându-se loc unor însemnate manifestări religioase, cu aplicații 
şi implicaţii politice directe în toate procesele de înoire politică, socială şi culturală. Acest proces 
al schimbării produs pe spaţiul ortodoxiei a dinamizat conținutul informaţiei si al comunicării, 
mass-media a explodat, economia liberală s-a extins rapid, gustul față de libertate bazată pe 
proprietate a crescut, toate acestea tinzând sa înlocuiască, în timp scurt, vechea suprastructura a 
onoarei, a purității, a candorii şi a contemplării, banul și acumularea de bogății au devenit surse 
ale virtuții iar Biserica nu putea rămâne în afara acestui proces, ieşind parcă din amorţirea ei de 
veacuri. 

Elitele ortodoxe şi politice din arealul Europei de Est si de Sud-Est revin la tradiţii și 
curente opuse valorilor democraţiilor liberale, Rusia oferind, de departe exemplul cel mai viu. 
Renaşte naționalismul si fundamentalismului ortodox, care iese la rampă în lumea occidentală, 
reprezintă una dintre marile mize ale politicii internaționale din zona de referință ortodoxă. Noua 


haină a ortodoxiei active, noncontemplativă, constituie cheia creşterii stabilităţii în regiune. 

România anilor 1990-1998, a internaționalizat campanii întregi şi dorința apropierii ei faţă 
de civilizația occidentală, solicitând integrarea în Uniunea Europeană şi aderarea la NATO. Cu 
toate acestea, s-a dovedit că aceste intenții nu au fost constante, elitele politice românești 
încălcând, adeseori, obligațiile internaționale asumate, iar principiile statului de drept s-au aflat și 
se află sub presiunea clerului și a instituţiilor bisericii ortodoxe nedezlipite de puterea politică de 
la Bucureşti. 

Ortodoxismul exclusivist și naționalist încearcă a crea o legătură Moscova -Belgrad- 
Bucureşti-Kiev, ca o umbră protectoare deasupra Balcanilor, în măsură să controleze, în beneficiul 
Federației Ruse, toată Europa de Sud-Est, dar schisma produsă de Ucraina a cam stricat jocul elitei 
ruse conservatoare, strălucirea spirituală a celei de-a Treia Romă, pierzând din intensitate. 

România, ca admiratoare a principiilor democraţiilor occidentale, poate deveni un punct de 
stabilitate a securității din zona ei geografică prin renunțarea la jocul dublu faţă de Occident care 
nu poate continua la nesfârşit, lăsând Biserica să se ocupe în instituțiile sale de activităţi liturgice 
şi patristice, pentru mântuirea credincioşilor săi și nu a Politicului. Ortodoxia neoimperială rusă 
nu ne poate fi un exemplu de urmat, dacă vrem să împărtăşim cu Occidentul valori comune şi să 
ne legăm de acesta acesta printr-un set comun de reguli ce guvernează relaţiile dintre noi. Întreg 
spaţiul euro-atlantic diferă de principiile comunități ortodoxe din Europa de Est si de Sud-Est, asa 
cum arată acestea acum şi îmbrăţișate de actualele elite ortodoxe si profitabile unor forte politice 
extremist-naţionaliste. 

Faţă de celelalte țări ortodoxe, România are tradiția ei latină, deci vocație occidental- 
creştină încă din timpul obârşiei noastre şi numai un fatal destin al istoriei a întrerupt această 
vocaţie. Episcopiile latine au durat pe spaţiul Moldovei şi al Ţării Românești până în secolul al 
XIV-lea. Căci „prin împrejurările acestea se întrerupe perioada latină, care timp de opt secole 
ne-a păstrat latinitatea, ne-a întărit neamul şi firea românească și a putut să ne lumineze și mintea 
prin învăţătura înţeleasă de toată lumea, a sfintei Evanghelii, în sfânta limbă strămoşească”.!5 

BORusă va folosi religia conservatoare ca pe un instrument important al refacerii unităţii 
teritoriale sub o singură conducere politică, profitând în continuare de puterea influenţei sale. După 
anul 1989, politicienii ruși au revenit in corpore la tradiția ortodoxă, harul revelației divine 


pogorând asupra lor, învrednicindu-i să apere religia lor, s-o reintroducă în masa populaţiei ruse 


15 C. Nicolau Stroești, Tragedia Neamului Românesc. Epopee, vol L, Institutul de arte grafice A-B-C, S.A., 
str. Lipscani nr.5, București, 1936, p.353. 

şi s-o utilizeze, cu subtilitate, abilitate și agresivitate, pentru toate acţiunile politice ruseşti, interne 
şi internaționale. 

Potrivit unor analiști ai domeniului, „politica se împarte, Biserica se adună!*”. Stând 
deasupra partidelor sau apărând unitatea ortodoxiei, Patriarhul Moscovei doreşte să-şi recâștige 
rolul sau istoric de reunificare a Bisericii Ruse în jurul puterii politice de la Moscova şi a rolului 
său salvator al națiunii în momente tulburi. Biserica lui Putin şi Kirill a intervenit în chestiuni 
politice cu tact, cu subtilitate şi în consonanţă cu o bună parte a opiniei publice, reuşind să rezolve 
unele probleme acolo unde statul nu a reușit și anume în domeniul social şi educaţional. 

Cu toate acestea, Biserica rămâne un organism religios şi succesul rolului său politice va 
depinde, în primul rând, de capacitatea sa de a-și păstra aura înăuntrul acestei zone. Tentaţiile 
care pot genera creșterea puterii economice şi certuri interne asupra întrebărilor de natură 
teologică o fac vulnerabilă .!7 

Atunci când A. Malraux ne spune că secolul XXT va fi religios sau nu va fi deloc , ne 
sugerează un paradox şi anume acela că într-o lume desacralizată, vizibil, trăirile religioase devin 
mai puţin profunde şi transcend către o religiozitate cosmică, lipsită de dogme şi zei concepuți 
după chipul şi asemănarea omului, „Dumnezeul viitorului”, va fi fiind unul indescriptibil şi nu cel 
cu aură sfântă ştiut din vechile scripturi. Acest nou Dumnezeu îl vom găsi la limita mistică a 
noastră, El având o infinită răbdare de a asculta pe toată lumea, inclusiv pe cea desacralizată. Dacă 
la începuturile ei Biserica Creştină Ortodoxă era „administrată liturgic” de o categorie sacerdotală 
riguros ierarhizată spre a fi servitoarea absolută a lui Dumnezeu și nu a oamenilor, astăzi 
conducătorii supremi ai clerului nu se mai apleacă decât în parte asupra procesului purificării, 
mântuirii sufletului şi efortului de a rumina, de a medita asupra revelaţiei divine, aceste stări 
emoţional-afective și spirituale, metamorfozându-se în acțiuni politice evidente, acțiuni care, în 
curând, vor trebui să facă față marii utopii a secolului XXI, aceea dacă se poate integra, în mod 
paşnic, islamul monoteist teocratic, cu lumea creştin - occidentală. Este iluzoriu să se creadă că se 
va putea separa, în comunitățile islamice, puterea politică de cea religioasă atât într-o societate 
occidentală cât şi într-una Eurasiatică, căci din această fantasmă a izbucnit războiul pe care îl trăim 
acum, în travesti, sub forma terorismul islamic. S-a pornit, deja, un jihad perpetuu, militar si 


ideologic, fără cale de întoarcere, pentru că astfel de limitări nu există în scripturile islamice; unica 


'€ Ibidem Andre Grounelle. FR, Eglise et Politique 
Ibidem. 

limita temporala si spaţiala coranică este islamizarea întregii omeniri. Lumea creștină, în totalitatea 
ei, va trebui să renunţe la cele sfinte pentru o vreme şi să se consacre exclusiv unei viitoare acțiuni 
politice pentru a putea face față unei stări de confruntare apropiată cu islamul politic, dacă niciunul 
dintre Dumnezeii scripturali nu va găsi cuvântul magic şi divin, purtător de pace perpetuă pe 
Pământ. lar ambele religii, creștină şi islamică, au în spate armate de credincioşi, care, însumate, 
depăşesc cifra de 4 miliarde. Astăzi, pe lângă noi, sau aiurea, unele flamuri ale războiului flutură 
deja în vânt cu binecuvântarea Celui de Sus. În ciuda oricărei credinţe, războiul va fi război, iar 


pace veşnică nu va exista pe Pământ. 

